**Βαρυσήμαντη ομιλία του κ.Σπύρου Φιλιώτη σε Φαρμακευτικό  
πάνελ του 10ου Οικονομικού Φόρουμ των Δελφών.**

**ΔΕΛΤΙΟ**

**ΤΥΠΟΥ**

**Προήδρευσε ο Καθηγητής κ. Κυριάκος Σουλιώτης**

Ο Αντιπρόεδρος και Γενικός Διευθυντής της Φαρμασέρβ-Λίλλυ κ. Σπύρος Φιλιώτης, στο πλαίσιο του 10ου Οικονομικού Φόρουμ των Δελφών ανέδειξε την αναγκαιότητα προσέγγισης της Παχυσαρκίας ως μίας από τις πιο σοβαρές νόσους της σύγχρονης κοινωνίας, η οποία χρήζει άμεσης αντιμετώπισης από τα συστήματα υγείας, βασισμένη σε σύγχρονες θεραπευτικές καινοτομίες.

Ειδικότερα, ο κ. Φιλιώτης συμμετείχε στο πολύ ενδιαφέρον πάνελ με θέμα "Unlocking Health Potential: The Critical Role of Prolepsis", με πρόεδρο τον καθηγητή κ. Κυριάκο Σουλιώτη και παρουσία της Αναπληρώτριας Υπουργού Υγείας κ. Ειρήνης Αγαπηδάκη. Στο πάνελ συμμετείχαν επίσης η κ. Βασιλεία Παπαγιαννοπούλου, Government Affairs & Market Access Director της GlaxoSmithKline, η κ. Θεοδώρα Ψαλτοπούλου, Παθολόγος, Καθηγήτρια Θεραπευτικής, Επιδημιολογίας και Προληπτικής Ιατρικής στην Ιατρική Σχολή του ΕΚΠΑ και ο κ. Νίκος Δέδες, Γενικός Γραμματέας, της Πανελλήνιας Ένωσης Ασθενών.

Αναφερόμενος στο νέο φάρμακο ο κ. Φιλιώτης είπε: *Σήμερα βρισκόμαστε στην ευτυχή συγκυρία να υπάρχουν νέας γενιάς φαρμακευτικά σκευάσματα διαθέσιμα και στη χώρα μας για ανθρώπους που προσπαθούν να διαχειριστούν τη νόσο της Παχυσαρκίας. Η Εταιρεία μας διαθέτει στην ελληνική αγορά ένα καινοτόμο σκεύασμα, ενέσιμο, που βοηθάει τους ασθενείς να χάσουν πάνω από το 20% του αρχικού σωματικού τους βάρους, αποτελεσματικότητα που είναι συγκρίσιμη με αυτή των χειρουργικών επεμβάσεων.*

Εστιαζόμενος στο ρόλο της φαρμακοβιομηχανίας στην πρόληψη των επιπλοκών της Παχυσαρκίας ο κ. Φιλιώτης υπογράμμισε: *Η φαρμακοβιομηχανία πλέον αναπτύσσει και διαθέτει σύγχρονες λύσεις για την αντιμετώπιση της Παχυσαρκίας, που έχουν τη δυνατότητα να βελτιώσουν τη ζωή των ασθενών και να μειώσουν τις μακροχρόνιες επιπλοκές της νόσου.* Η  *Lilly επενδύει συνεχώς στην ανάπτυξη και αναβάθμιση των μονάδων παραγωγής, εξασφαλίζοντας έτσι τη διαθεσιμότητα του φαρμάκου στους ασθενείς, δεδομένου του πολύ μεγάλου αριθμού ασθενών ανά την υφήλιο.*

Ένα εξίσου σημαντικό πρόβλημα που αντιμετωπίζουμε αφορά την πρόσβαση των ασθενών στις θεραπείες. Το υπάρχον σύστημα χαμηλής χρηματοδότησης και το υπερβολικό clawback, δεν επιτρέπει στους ασθενείς να επωφεληθούν από τις νέες θεραπείες. Η αναγνώριση της ανάγκης για μια αλλαγή στο σύστημα αποζημίωσης είναι επιτακτική, για να διασφαλιστεί η πρόσβαση των ασθενών σε αυτές τις καινοτόμες λύσεις.

Στη Φαρμασέρβ-Λίλλυ, είμαστε στη διάθεση του Υπουργείου Υγείας για να συνεργαστούμε και να βρούμε λύσεις που θα διευκολύνουν την πρόσβαση των ασθενών στις νέες θεραπείες και θα εξασφαλίσουν καλύτερη ποιότητα ζωής για όλους τους ασθενείς με παχυσαρκία στη χώρα μας.